钦定古今图书集成/理学汇编/经籍典/第127卷 > 《移太常博士书》刘歆
## 钦定古今图书集成/理学汇编/经籍典/第127卷 > 《移太常博士书》刘歆

昔唐虞既衰，而三代迭兴，圣帝明王累起相袭，其道
甚著。周室既微，而礼乐不正，道之难全也如此。是故
孔子忧道之不行，序《书》以纪帝王之道。及夫子没而
微言绝，七十子终而大义乖。至于暴秦，燔经书，杀儒
士，设挟书之法，行是古之罪，道术由是遂灭。汉兴，去
圣帝明王遐远，仲尼之道又绝，法度无所因袭。至孝
惠之世，乃除挟书之律。然公卿大臣绛、灌之属，咸介
胄武夫，莫以为意。至孝文皇帝，始使掌故朝错从伏
生受《尚书》。《尚书》初出于屋壁，朽折散绝，今其书见在，
时师传读而已。天下众书往往颇出，皆诸子传说，犹
广立于学官，为置博士。至孝武皇帝，诏书称曰：“书缺
简脱，朕甚闵焉。”时汉兴已七八十年，离于全经固已
远矣。及鲁恭王坏孔子宅，欲以为官，而得古文于坏
壁之中，《书》十六篇。天汉之后，孔安国献之，遭巫蛊仓
卒之难，未及施行，皆古文旧书，藏于秘府，伏而未发。
孝成皇帝闵学残文缺，稍离其真，乃陈发秘藏，校理
旧文，以考学官所传，经或脱简，传或间编，抑而未施。
此乃有识者之所惜，闵，士君子之所嗟痛也。往者缀
学之士，不思废绝之阙，苟因陋就寡，分文析字，烦言
碎辞，学者罢老，且不能究其一艺，信口说而背传记，
是末师而非往古。至于国家将有大事，则幽冥而莫
知其原，犹欲保残守缺，挟恐见破之私意，而无从善
服义之公心。或怀妒疾，不考情实，雷同相从，随声是
非。以《尚书》为备，岂不哀哉！今圣上德通神明，继统扬
业，亦闵文学错乱。学士若兹，虽昭其情，犹依违谦让，
乐与士君子同之。故下明诏，遣近臣奉指衔命，将以
辅弱扶微，与二三君子比意同力，冀得废遗。今则不
然，深闭固拒，而不肯试，猥以不诵绝之，欲以杜塞馀
道，绝灭微学。夫可与乐成，难与虑始，此乃众庶之所
为耳，非所望士君子也。且此皆先帝所亲论，今上所
考视，其古文旧书，皆有征验，外内相应，岂苟而已哉！
夫礼失求之于野，古文不犹愈于野乎？往者《书》有欧
阳，孝宣皇帝犹复广立大小《夏侯尚书》，义虽相反，犹
并置之。何则？与其过而废之也，宁过而立之。《传》曰：“文
武之道，未坠于地，在人。贤”者志其大者，不贤者志其
小者。若必专己守残，党同门，妒道真，违明诏，失圣意，
以陷干文吏之议，甚为二三君子不取也。

言，将遂废绝，非所以重稽古，求道真也。其令群儒选
高才生受学《左氏》《穀梁春秋》《古文尚书》《毛诗》，以扶微
学，广异义焉。